Oi kui šefilt ja tähtsalt kõlavad iga harrastussportlase jaoks sõnad "Eesti  Meistrivõistlused". Või siis lausa "eestikad" - seda viimast, muide, tuleb seltskonnas viibides öelda eriti laadna näo ja hooletu intonatsiooniga, et jätta mulje nagu oleks Eesti Meistrivõistlused midagi sellist, mida on juba lugematuid kordi väisatud ja võidetud. Samuti annab hea efekti kirjutada oma Facebooki seinale tekste stiilis "17. koht Eesti Meistrivõistlusel", jättes targu mainimata osavõtjate üldarvu.